Blaze7451/Wiki-th-20250601 huggingface dataset:
มอเตอร์เวย์เอ็ม 1

มอเตอร์เวย์เอ็ม 1 เป็นมอเตอร์เวย์แนวใต้-เหนือในประเทศอังกฤษเชื่อมต่อจากลอนดอนไปยังลีดส์ ซึ่งไปบรรจบกับถนนเอ 1 (เอ็ม) เป็นมอเตอร์เวย์ระหว่างเมืองสายแรกที่แล้วเสร็จในสหราชอาณาจักร ถนนสายแรกที่สร้างเป็นมอเตอร์เวย์มาตรฐานในประเทศ คือ ทางเลี่ยงเมืองเพรสตัน ซึ่งต่อมาเป็นส่วนหนึ่งของมอเตอร์เวย์เอ็ม 6
มอเตอร์เวย์สายนี้มีระยะทาง mi และแบ่งการก่อสร้างเป็น 4 ตอน ตอนส่วนใหญ่ของมอเตอร์เวย์เปิดให้บริการระหว่าง ค.ศ. 1959 และ ค.ศ. 1968 แต่ปลายทางตอนใต้ได้รับการต่อขยายในปี ค.ศ. 1977 และปลายทางตอนเหนือได้รับต่อขยายในปี ค.ศ. 1999 มอเตอร์เวย์นี้เป็นส่วนหนึ่งของทางหลวงยุโรปอี 13

**อ้างอิง**

**แหล่งข้อมูลอื่น**
  Highways Agency date=2017-07-02 -  CBRD Motorway Database – M1
*The Motorway Archive:
**  Hendon to Crick
**  Crick to Doncaster
**  Aston to Leeds
**  M1/M18
**  M1 extension to A1(M)-  BBC website The Backbone of Britain contains link to a video of 2'42" in length- Major Road Ahead by the John Laing Film Unit, showing construction of the first section
หมวดหมู่:ถนนในประเทศอังกฤษ
กุณฑลิ

กุณฑลิวิทยาราช หรือ อมฤตกุณฑลิน ภาษาจีนเรียกว่า จวินถูลี่ หมิงหวาง (軍荼利明王) ภาษาญี่ปุ่นเรียกว่าว กุนดะริ เมียวโอ (軍荼利明王) เป็นหนึ่งในห้าวิทยาราช ตามคติพุทธศาสนามหายาน เป็นผู้ถือน้ำอมฤต อันเป็นน้ำทิพย์แห่งความเป็นอมตะ
กุณฑลิถือเป็นนิรมาณกายของพระรัตนสัมภวพุทธะ
ในมณฑลของวัชรยาน กุณฑลิจะประทับอยู่ทางทิศใต้ รูปลักษณ์มีหลากหลาย ทั้งแบบ 2 พักตร์และ 4 กร แบบ 4 พักตร์ และ 8 กร เป็นต้น เรือนกายเป็นสีน้ำเงิน เนตรเป็นสีแดง มือทั้ง 2 ข้างถืออสรพิษ มือข้างหนึ่งถือหอก ข้างหนึ่งถือไม้เท้า และจักร เป็นต้น พักตรทั้ง 4 เป็นอุปมาหมายถึงการทำลายกิเลสทั้ง 4 ประการ คือ อาตมมานะ (เย่อหยิ่ง) อาตมทฤษฏิ (ความเห็นผิด) อาตมโมหะ (ความหลงผิด) และอาตมสเนหะ (การหลงรักตัวเอง) 
มนต์ประจำองค์ของกุณฑลิคือ "โอม อมฤเต หูมฺ ผฏฺ"

**อ้างอิง**
หมวดหมู่:วิทยาราช
เฉิน ย่านชิง

เฉิน ย่านชิง (p=Chén Yànqīng; เกิด 5 เมษายน ค.ศ. 1979 ที่ซูโจว, มณฑลเจียงซู) เธอเป็นนักยกน้ำหนักหญิงชาวจีนซึ่งได้เข้าร่วมในโอลิมปิกฤดูร้อน 2004 และโอลิมปิกฤดูร้อน 2008 ซึ่งเธอได้รับเหรียญทองในประเภทยกน้ำหนัก 58 กิโลกรัมในการแข่งขันโอลิมปิกทั้งสอง และการได้เหรียญทองของเธอทำให้เธอเป็นผู้ที่ได้รับเหรียญทองโอลิมปิกติดต่อกัน
เธอได้รับเหรียญทองครั้งแรกในปี พ.ศ. 2538 ที่การแข่งขันชิงแชมป์ยกน้ำหนักหญิงรุ่นเยาว์แห่งเอเชีย และอีกครั้งหนึ่งในชิงแชมป์โลก 1998 เธอเคยได้เข้าร่วมในการแข่งขันโอลิมปิกฤดูร้อน 2000 แต่ว่าก็ถูกให้ออกจากการแข่งขันเนื่องจากกลุ่มนักกีฬาจีนในโอลิมปิกมีปัญหาก่อนที่จะแข่งขัน เธอยังเคยเข้าร่วมกีฬาแห่งชาติและกีฬาภูมิภาคเอเชียตะวันออก และเธอยังเคยได้รับการบันทึกสถิติโลกในการยกน้ำหนักของท่าสแนชแอนด์ลิฟต์ในปี พ.ศ. 2549

**ชีวิตส่วนตัว**
เธอเกิดมาในครอบครัวที่ยากจนที่อาศัยอยู่ในหมู่บ้านเล็ก ๆ ที่ชื่อว่า ซีชาน (西山) ที่ตั้งอยู่บนเกาะใกล้กับเมืองซูโจว พ่อแม่ของเธอเก็บผักผลไม้เป็นอาชีพ ในปี พ.ศ. 2532 พ่อแม่เธอได้ส่งเธอไปศึกษาที่โรงเรียนกีฬาของรัฐ ต่อมาผู้ฝึกสอนและอดีตนักยกน้ำหนัก Cao Xinmin ได้พาเธอไปแข่งขันกีฬายกน้ำหนักที่ซูโจว พ่อแม่ของเธอมีความฝันและสนับสนุนที่จะอยากให้เธอเป็นนักยกน้ำหนัก แต่ว่าเงินของเธอได้มาจากแค่เงินที่รัฐบาลให้เป็นค่าครองชีพ
หลังจากที่เธอถูกถอดถอนจากการแข่งขันโอลิมปิกฤดูร้อน 2000 เธอจึงถอนตัวออกจากอาชีพยกน้ำหนักในปี พ.ศ. 2544 เพื่อเรียนต่อด้านธุรกิจที่มหาวิทยาลัยซูโจวในเมืองซูโจว ต่อมาเธอก็กลับมาทำอาชีพยกน้ำหนักต่อเพื่อไปแข่งขันโอลิมปิกฤดูร้อน 2004 และ 2008

**อ้างอิง**
หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักกีฬายกน้ำหนักในโอลิมปิก
หมวดหมู่:นักยกน้ำหนักหญิงชาวจีน
หมวดหมู่:บุคคลจากซูโจว
จังหวัดอาบรา

อาบรา (อีโลกาโนและAbra) เป็นจังหวัดที่ไม่มีทางออกสู่ทะเลในเขตบริหารคอร์ดิลเยราของประเทศฟิลิปปินส์ เมืองหลักคือบังเกด มีอาณาเขตติดต่อกับจังหวัดอีโลโคสนอร์เตทางทิศตะวันตกเฉียงเหนือ, จังหวัดอาปาเยาทางทิศตะวันออกเฉียงเหนือ, จังหวัดคาลิงกาทางทิศตะวันออก, จังหวัดบูลูบุนดูคินทางทิศตะวันออกเฉียงใต้ และจังหวัดอีโลโคสซูร์ทางทิศตะวันตกเฉียงใต้

**ภูมิศาสตร์**
จังหวัดอาบราตั้งอยู่ทางภาคตะวันตกของเขตบริหารคอร์ดิลเยราบนเกาะลูซอน มีพื้นที่ 4,165.25 ตารางกิโลเมตร ล้อมรอบด้วยแนวเทือกเขาอีโลโคสทางทิศตะวันตก และเทือกเขาคอร์ดิลเยราเซนทรัลทางทิศตะวันออก ภายในจังหวัดมีแม่น้ำอาบราไหลจากทิศใต้สู่ทิศตะวันตก ผ่ากลางหุบเขาอาบรา และไหลไปรวมกับแม่น้ำตีเน็กที่ไหลมาจากทิศตะวันออก

**อ้างอิง**

**แหล่งข้อมูลอื่น**
 จังหวัดอาบรา- 52299-  History articles and links on Bucay and Abra

อาบรา
หมวดหมู่:รัฐและดินแดนที่ก่อตั้งในปี พ.ศ. 2460
ฟาโรห์ทาฮาร์กา

ทาฮาร์กา, หรือเขียนอีกอย่างว่า ทาฮาร์คา หรือ ทาฮาร์โก (ฮีบรู: תִּרְהָקָה, ฮีบรูปัจจุบัน: Tirhaqa, ไทเบเรี่ยน: Tirehāqā, มาเนโธเรียกว่า ทาราคอส, สตราโบเรียกว่า ทีอาร์โค) เป็นฟาโรห์แห่งอาณาจักรอียิปต์โบราณในช่วงราชวงศ์ที่ยี่สิบห้า และพระองค์ยังเป็นกษัตริย์แห่งอาณาจักรคุช

**วัยพระเยาว์**
พระองค์เป็นพระราชโอรสของกษัตริย์ปิเย ซึ่งเป็นกษัตริย์อาณาจักรนิวเบียแห่งนาปาตา ซึ่งเป็นกษัตริย์ชาวนิวเบียนที่ได้พิชิตอียิปต์ กษัตริย์ทาฮาร์กาเป็นพระราชนัดดาและเป็นผูสืบทอดตำแหน่งของกษัตริย์ซาบาคา เนื่องจากการปกครองในช่วงรัชสมัยของฟาโรห์ปิเยและฟาโรห์ซาบาคาที่เจริญรุ่งเรือง จึงช่วยทำให้รัชสมัยของพระองค์เจริญรุ่งเรืองตามไปด้วย

**ช่วงการปกครอง**
รัชสมัยของพระองค์อยู่ระหว่าง 690 ถึง 664 ปีก่อนคริสตกาลp=380-391 หลักฐานสำคัญที่สามารถบอกระยะเวลาการปกครองของพระองค์มาจากหินสลักเซราเพียม หมายเลขที่ 192 ซึ่งในหินสลักบันทึกไว้ว่าโคอาปิสได้เกิดในปีที่ 26 ในรัชสมัยของพระองค์ และตายในในช่วงปีที่ 20 ในรัชสมัยของฟาโรห์พซัมเตกที่ 1 ทำให้โคอาปิสตัวนี้มีอายุ 21 ปี และได้สันนิษฐานว่าพระองค์ปกครองอียิปต์ประมาณ 26 ปีเศษp=161

**สิ้นพระชนม์**
พระองค์ได้สิ้นพระชนม์ในเมืองธีบส์ เมื่อ 664 ปีก่อนคริสตกาล และตามมาด้วยผู้สืบทอดที่ได้รับการแต่งตั้งคือ ทันทามานิ ซึ่งเป็นพระราชโอรสของฟาโรห์ซาบาคา พระองค์ได้ถูกฝังพระศพอยู่ที่นูริ ในซูดานเหนือ

**อ้างอิง**
หมวดหมู่:ฟาโรห์ยุคราชวงศ์ที่ยี่สิบห้า
จังหวัดอาปาเยา

จังหวัดอาปาเยา (อีโลกาโน: Probinsia ti Apayao) เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา ประเทศฟิลิปปินส์ เมืองหลักคือคาบูเกา อาณาเขตติดต่อกับจังหวัดคากายันทางทิศเหนือและตะวันออก, จังหวัดอาบราและอีโลโคสนอร์เตทางทิศตะวันตก และจังหวัดคาลิงกาทางทิศใต้ ก่อนปี ค.ศ. 1995 จังหวัดคาลิงกาและอาปาเยาเคยเป็นจังหวัดเดียวกันมาก่อน แล้วมีการแบ่งแยกจังหวัดในภายหลัง
ในปี ค.ศ. 2015 มีประชากร 119,184 คน พื้นที่ 4,413.35 ตารางกิโลเมตร เป็นจังหวัดที่มีความหนาแน่นของประชากรน้อยที่สุดในประเทศ

**ภูมิศาสตร์**
จังหวัดอาปาเยาตั้งอยู่ในแนวเทือกเขาคอร์ดิลเยราเซนทรัลและมีแม่น้ำหลายสาย จังหวัดมีพื้นที่ 4,413.35 ตารางกิโลเมตร

**ประชากร**
ในปี ค.ศ. 2015 มีประชากรทั้งหมด 119,184 คน ความหนาแน่น 27 คนต่อตารางกิโลเมตร หรือ 70 คนต่อตารางไมล์
จากการสำมะโนในปี ค.ศ. 2000 ส่วนใหญ่เป็นชาวอีโลกาโน ซึ่งมี 49,328 จาก 97,058 คน (50.82%) ขณะที่หนึ่งในสามของประชากรเป็นชาวอิสนัก (29,071 คน; 29.95%) ประชากรกลุ่มอื่น ๆ ได้แก่ ชาวมาลาเอง 3,580 คน (3.69%), ชาวอิสเน็ก 3,380 คน (3.48%), ชาวคาลิงกา 2,992 คน (3.08%), ชาวคันคานาย 1,208 คน (1.24%), ชาวบอนต็อค 1,014 คน (1.04%) และชาวอีบาโลอิ 979 คน (1.01%)

**เศรษฐกิจ**
ส่วนใหญ่เป็นภาคเกษตรกรรม ผลผลิตที่สำคัญได้แก่ ข้าว, ข้าวโพด, กาแฟ, รากพืช และพืช ผลไม้ที่สำคัญได้แก่ ลองกอง, ส้ม, กล้วย, สับปะรด, ทุเรียน, กระท้อน, เงาะ, มะพร้าว และมังคุด สำหรับข้าวนั้น สามารถผลิตได้ถึง 98,489 เมตริกตันในปี ค.ศ. 2011
นอกจากนี้ยังการทำปศุสัตว์ สัตว์ที่สำคัญได้แก่ สุกร, กระบือ, แพะ และแกะ กิจกรรมทางเศรษฐกิจอื่น ๆ ได้แก่ การผลิต, การแปรรูปอาหาร, เฟอร์นิเจอร์, เครื่องนุ่งห่ม และเครื่องมือเครื่องใช้

**อ้างอิง**

**แหล่งข้อมูลอื่น**
 จังหวัดอาปาเยา- 52296

อาปาเยา
หมวดหมู่:รัฐและดินแดนที่ก่อตั้งในปี พ.ศ. 2538
ฟุตบอลทีมชาติอังกฤษรุ่นอายุไม่เกิน 21 ปี

ฟุตบอลทีมชาติอังกฤษรุ่นอายุไม่เกิน 21 ปี  (England national under-21 football team) เป็นทีมฟุตบอลรุ่นอายุไม่เกิน 21 ปี ประจำประเทศอังกฤษ อยู่ภายใต้การควบคุมและเป็นตัวแทนของสมาคมฟุตบอลอังกฤษในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ที่จัดขึ้นทุก 2 ปี

**ผลการแข่งขันและโปรแกรมการแข่งขัน**

**ผู้เล่น**

**ผู้เล่นชุดปัจจุบัน**
รายชื่อผู้เล่นที่ถูกเรียกตัวเพื่อลงแข่งขันรายการ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019
*ข้อมูลการลงเล่นและการทำประตูนับถึงวันที่ 10 พฤศจิกายน ค.ศ. 2017- ตัวเอียงหมายถึงผู้เล่นที่ได้ลงเล่นมาแล้วในทีมชุดใหญ่

**ถูกเรียกตัวเมื่อเร็วๆนี้**
รายชื่อผู้เล่นที่เคยถูกเรียกตัวในรอบ 12 เดือนล่าสุด:.- INJ ผู้เล่นที่ถอนตัวจากชุดหลักก่อนเกมใดๆ ที่จะได้ลงเล่น.

**อ้างอิง**

**แหล่งข้อมูลอื่น**
 Official FA England Under-21 website Contains listings of current England U-21 players.- Uefa Under-21 website Contains full results archive- The Rec.Sport.Soccer Statistics Foundation Contains full record of U-21 Championship hosts and additional statistics, such as the Group Winners table for the 1998 qualifiers.
หมวดหมู่:ฟุตบอลทีมชาติอังกฤษ
สโมสรฟุตบอลรอชเดล

สโมสรฟุตบอลรอชเดล (Rochdale Association Football Club) เป็นสโมสรฟุตบอลอาชีพในเมืองรอชเดล เกรตเตอร์แมนเชสเตอร์ ประเทศอังกฤษ ปัจจุบันลงแข่งขันในลีกวัน ลีกระดับสามของระบบลีกฟุตบอลอังกฤษ มีฉายาว่า "เดอะเดล" สโมสรก่อตั้งขึ้นในปี ค.ศ. 1907 และใช้สนามกีฬาสปอตแลนด์เป็นสนามเหย้าตั้งแต่ ค.ศ. 1920 และได้เข้าร่วมฟุตบอลลีกในปีถัดมา รอชเดลสามารถเลื่อนชั้นขึ้นมาได้ 3 ครั้งในปี ค.ศ. 1969, 2010 และ 2014 สโมสรมีแฟนบอลที่จงรักภักดี และมีผู้เข้าชมโดยเฉลี่ย 2,000 คนต่อนัด

**เกียรติประวัติ**

**ลีก**
 ฟุตบอลลีกเทิร์ดดิวิชันนอร์ท:
** รองชนะเลิศ (2): 1923–24, 1926–27- แลงคาเชอร์คอมบิเนชัน:
** ชนะเลิศ (2): 1910–11, 1911–12

**ถ้วย**
 ฟุตบอลลีกคัพ:
** รองชนะเลิศ: 1961–62- แลงคาเชอร์คัพ:
** ชนะเลิศ (3): 1970–71, 1948–49, 2004–05

**อ้างอิง**

**แหล่งข้อมูลอื่น**
www.rochdaleafc.co.uk
ร
ร
หมวดหมู่:เทศมณฑลแลงคาเชอร์
อ็อทโท ฮาน

อ็อทโท ฮาน (Otto Hahn) เป็นนักเคมีชาวเยอรมัน เขาเป็นผู้บุกเบิกสาขากัมมันตภาพรังสีและรังสีเคมี และได้รับการยอมรับนับถือเป็น "บิดาแห่งเคมีนิวเคลียร์" เขาได้รับรางวัลโนเบลสาขาเคมีในปี ค.ศ. 1944 สำหรับผลงานการค้นพบข้อพิสูจน์การมีอยู่ของปฏิกิริยานิวเคลียร์ฟิชชัน
ฮานเป็นหนึ่งในนักวิทยาศาสตร์ระดับหัวกะทิของเยอรมนีเพียงไม่กี่คนที่ยืนอยู่ฝ่ายตรงข้ามกับระบอบนาซีและการต่อต้านยิว หลังสงครามโลกครั้งที่สอง ฮานเป็นหนึ่งในนักวิทยาศาสตร์หัวกะทิทั้งเก้าของเยอรมนีที่ถูกควบคุมตัวไปอังกฤษ เมื่อฮานและนักวิทยาศาสตร์คนอื่น ๆ ได้เห็นผลของการทิ้งระเบิดนิวเคลียร์ที่ฮิโรชิมะและนางาซากิ เขาก็ผันตัวเป็นแกนนำการรณรงค์ต่อต้านการใช้นิวเคลียร์เป็นอาวุธ ฮานถูกส่งตัวกลับไปเยอรมนีตะวันตกในปี ค.ศ. 1946 และกลายเป็นผู้ก่อตั้งและประธานคนแรกของสมาคมมักซ์พลังค์

**อ้างอิง**
หมวดหมู่:นักเคมีชาวเยอรมัน
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวเยอรมันผู้ได้รับรางวัลโนเบล
หมวดหมู่:บุคคลจากแฟรงก์เฟิร์ต
หมวดหมู่:ศิษย์เก่าจากมหาวิทยาลัยมาร์บวร์ค
หมวดหมู่:บุคคลจากมหาวิทยาลัยคอลเลจลอนดอน
หมวดหมู่:บุคคลจากมหาวิทยาลัยแมคกิลล์
หมวดหมู่:บุคคลจากมหาวิทยาลัยฮุมบ็อลท์แห่งเบอร์ลิน
หมวดหมู่:คริสต์ศาสนิกชนนิกายลูเทอแรน
ลิทเทิล ร็อก โปรเจกต์

ลิทเทิล ร็อก โปรเจกต์ (Little Rock Project) เป็นอัลบั้มชุดพิเศษซึ่งเกิดจากการร่วมมือกันของ 4 ค่ายเพลงร็อก คือ มอร์ มิวสิค, แมดแคทซ์, จีนี่ เรคคอร์ด และอัพจี ในเครือจีเอ็มเอ็ม แกรมมี่ เป็นการรวมกันเฉพาะกิจของวงดนตรีร็อกรุ่นใหม่ที่ได้รับความนิยมในขณะนั้นจำนวน 7 วง คือ กะลา, เอบีนอร์มัล, อุลตร้า ช้วดส์, พาราด็อกซ์, ซีล, ไอ-แซ็ค และ แคลช โดยได้นำ 25 บทเพลงที่ได้รับความนิยมของวงไมโคร มาเรียบเรียงและขับร้องใหม่ในรูปแบบเฉพาะของแต่ละวง
อัลบั้มนี้วางจำหน่ายเมื่อวันที่ 4 พฤศจิกายน พ.ศ. 2546 และจำหน่ายออกเป็น 2 ชุด คือ Vol.1 จำนวน 12 เพลง และ Vol.2 จำนวน 13 เพลง และจากความสำเร็จของอัลบั้มนี้ส่งผลให้มีการจัดคอนเสิร์ตใหญ่ฉลองความสำเร็จในชื่อ ลิทเทิล ร็อก โปรเจกต์ ร็อก ไซส์ เอส คอนเสิร์ต อิน ฟรีดอม ฟันเดย์ ขึ้นเมื่อวันที่ 22 พฤศจิกายน พ.ศ. 2546 ที่ อิมแพ็ค อารีน่า เมืองทองธานี

**รายชื่อเพลง**

**อ้างอิง**

**ดูเพิ่ม**
 ไมโคร (วงดนตรี)
หมวดหมู่:อัลบั้มเพลงในปี พ.ศ. 2546
หมวดหมู่:อัลบั้มเพลงฮิต
รัตนาพร ปักการะถา

รัตนาพร ปักการะถา (เกิด df=yes) เธอเป็นนักยกน้ำหนักหญิงชาวไทยที่เล่นประเภท 53 กิโลกรัม และยังเป็นตัวแทนทีมชาติไทยในการแข่งขันยกน้ำหนักระดับนานาชาติ 
เธอเคยได้รับเหรียญทองในการแข่งขันโอลิมปิกเยาวชนฤดูร้อน 2014
และเธอยังเคยเข้าร่วมการแข่งขันยกน้ำหนักชิงแชมป์โลกในการแข่งขันยกน้ำหนักชิงแชมป์โลก 2015

**การแข่งขันที่สำคัญ**

**อ้างอิง**
หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญทองโอลิมปิกเยาวชน
สโมสรฟุตบอลปีเตอร์โบโรยูไนเต็ด

สโมสรฟุตบอลปีเตอร์โบโรยูไนเต็ด (Peterborough United Football Club) เป็นสโมสรฟุตบอลอาชีพ ตั้งอยู่ที่ปีเตอร์โบโร เทศมณฑลเคมบริดจ์เชอร์ ประเทศอังกฤษ ปัจจุบันลงเล่นในลีกวัน ลีกระดับที่สามของอังกฤษ
ปีเตอร์โบโรยูไนเต็ด ก่อตั้งในปี ค.ศ. 1934 และเคยลงเล่นในอดีตมิดแลนด์ลีก ซึ่งพวกเขาคว้าได้ 6 สมัย ต่อมาได้เข้าร่วมฟุตบอลลีกในปี ค.ศ. 1960 สนามเหย้าของสโมสรคือสนามกีฬาลอนดอนโรด หรือเรียกตามชื่อผู้สนับสนุนคือ อาแบ็กซ์สเตเดียม ฉายาของสโมสรคือ เดอะพัช พวกเขาตกชั้นจากแชมเปียนชิปในวันสุดท้ายของฤดูกาล 2012–13 ทำให้ต้องลงมาเล่นในลีกวัน อันดับที่สูงที่สุดของสโมสรคืออันดับที่ 10 ในแชมเปียนชิป ปีเตอร์โบโรคว้าแชมป์ฟุตบอลลีกโทรฟี ฤดูกาล 2013–14 ด้วยการเอาชนะเชสเตอร์ฟีลด์ 3–1 ในนัดชิงชนะเลิศที่สนามกีฬาเวมบลีย์ เมื่อเดือนมีนาคม ค.ศ. 2014

**เกียรติประวัติ**
ไฟล์:Peterborough United's South Family Stand beginning to fill up - geograph.org.uk - 154824.jpg|thumb|250px|สนามกีฬาลอนดอนโรด
*ฟุตบอลลีกระดับที่สาม (ฟุตบอลลีกวันในปัจจุบัน):
**รองชนะเลิศ: 2008–09, 2020–21
**ชนะเลิศเพลย์ออฟ: 1991–92, 2010–11
*ฟุตบอลลีกระดับที่สี่ (ฟุตบอลลีกทูในปัจจุบัน):
**ชนะเลิศ:1960–61, 1973–74
**รองชนะเลิศ: 1990–91, 2007–08
**ชนะเลิศเพลย์ออฟ: 1999–2000- มิดแลนด์ลีก
**ชนะเลิศ: 1939–40, 1955–56, 1956–57, 1957–58, 1958–59, 1959–60
**รองชนะเลิศ: 1953–54- เอฟเอคัพ
**ผลงานที่ดีที่สุด: รอบก่อนรองชนะเลิศ – 1964–65- ฟุตบอลลีกคัพ
**ผลงานที่ดีที่สุด: รอบรองชนะเลิศ – 1965–66- ฟุตบอลลีกโทรฟี
**ชนะเลิศ: 2013–14

**อ้างอิง**

**แหล่งข้อมูลอื่น**
 Official Forum- Largest Supporter Forum- Every match result and League table since they joined the Football League- UpThePosh! The Peterborough United Database- Un-Official Posh Fans Podcast date=2011-10-19 - Peterborough United Supporters FC (PUSFC)- Vital Posh – By the fans, for the fans!
ป
หมวดหมู่:สโมสรฟุตบอลที่ก่อตั้งในปี พ.ศ. 2477
หมวดหมู่:อีเอฟแอลคัพ นัดชิงชนะเลิศ

นัดชิงชนะเลิศ
หมวดหมู่:ฟุตบอลในประเทศอังกฤษ
หมวดหมู่:ฟุตบอลรอบชิงชนะเลิศ
ประเทศเกาหลีในโอลิมปิก

ธงรวมเกาหลี
ประเทศเกาหลีในโอลิมปิก อาจหมายถึง- ประเทศเกาหลีเหนือในโอลิมปิก- ประเทศเกาหลีใต้ในโอลิมปิก- ประเทศเกาหลีในโอลิมปิกฤดูหนาว 2018
แยกหัวลำโพง

แยกหัวลำโพง เป็นทางแยกหนึ่งในพื้นที่แขวงรองเมือง เขตปทุมวัน และแขวงมหาพฤฒาราม เขตบางรัก กรุงเทพมหานคร เป็นสี่แยกที่เป็นทางตัดกันของถนนพระราม 4, ถนนรองเมือง, ถนนมหาพฤฒาราม รวมถึงสะพานเจริญสวัสดิ์ 36 ซึ่งเป็นสะพานข้ามคลองผดุงกรุงเกษม เป็นสี่แยกที่อยู่ด้านหน้าสถานีรถไฟกรุงเทพ หรือสถานีรถไฟหัวลำโพง

**แหล่งข้อมูลอื่น**
100.516311
หัวลำโพง
หัวลำโพง
หัวลำโพง
ชาวยูเครน

ชาวยูเครน (ukraintsi) เป็นกลุ่มชาติพันธุ์ชาวสลาฟตะวันออกที่เป็นชาวพื้นเมืองของประเทศยูเครน ซึ่งเป็นประเทศที่มีประชากรมากเป็นอันดับ 7 ในทวีปยุโรป และมากเป็นอันดับ 2 ในกลุ่มชาวสลาฟตะวันออก รองจากชาวรัสเซีย โดยในรัฐธรรมนูญยูเครนจะกล่าวถึงพลเมืองยูเครนทุกคนด้วยคำว่า ‘ชาวยูเครน‘
ในอดีต ชาวยูเครนเป็นที่รู้จักกันในชื่อ "ชาวรูทีเนีย", "ชาวรัสเซียน้อย" และ"ชาวคอสแซค"
ประชากรชาวยูเครนส่วนใหญ่นับถือศาสนาคริสต์นิกายอีสเทิร์นออร์ทอดอกซ์

**อ้างอิง**
หมวดหมู่:กลุ่มชาติพันธุ์
ฟาโรห์ปิเย

ปิเย หรืออาจจะเรียกว่า พิอังค์อิ เป็นกษัตริย์แห่งอาณาจักรคุชโบราณและได้ก่อตั้งราชวงศ์ที่ยี่สิบห้า เป็นผู้ปกครองแห่งอียิปต์ระหว่าง 744-714 ปีก่อนคริสตกาล พระองค์ปกครองอยู่ที่เมืองนาปาตา ซึ่งตั้งอยู่ในบริเวณนิวเบีย หรืออยู่ในประเทศซูดานในปัจจุบัน

**พระนาม**
พระองค์มีพระนามตอนขึ้นครองราชย์สองพระนามคือ อูซิมาเร และ สเนเฟอร์รู พระองค์ได้ศรัทธาและได้บูชาเทพอามุนเช่นเดียวกับกษัตริย์นิวเบียหลายพระองค์ พระองค์ทรงบูรณะวิหารอันยิ่งใหญ่ของอามุนที่เจเบล บาร์กัล ซึ่งถูกสร้างขึ้นครั้งแรกเมื่อรัชสมัยของฟาโรห์ทุตโมสที่สามแห่งราชอาณาจักรใหม่ โดยทำการว่าจ้างช่างแกะสลักหินจากอียิปต์มากมาย และเคยสันนิษฐานว่าพระองค์อาจจะพระนามตอนขึ้นครองราชย์ว่า 'เมนเคปเปอร์เร' แต่ปัจจุบันได้เชื่อพระนามนี้อาจจะเป็นของผู้ปกครองท้องถิ่นของเมืองธีบส์นามว่า ไอนิ ซึ่งเป็นผู้ปกครองในเวลาไล่เลี่ยกับรัชสมัยของฟาโรห์ปิเย

**ด้านครอบครัว**
พระองค์เป็นพระราชโอรสของกษัตริย์คาซตาและพระราชินีเปบาทจ์มา พระองค์อาจจะมีพระมเหสีสามถึงสี่พระองค์ โดยพระมเหสีนามว่า อาบาร์ เป็นพระราชมารดาของฟาโรห์ทาฮาร์กา พระมเหสีอีกสามพระองค์คือ ทาบิริ, เพกซาเตอร์ และเคนซา
พระนามของพระโอรสและธิดาของฟาโรห์ปิเย:- ฟาโรห์เชบอิทกู. กล่าวกันว่าเป็นพระราชโอรสของฟาโรห์ปิเย หรือพระอนุชาของฟาโรห์ปิเย- ฟาโรห์ทาฮาร์กา. พระโอรสของพระราชินีอาบาร์ พระอาจจะขึ้นครองราชย์หลังรัชสมัยของฟาโรห์ซาบาคา ซึ่งเป็นพระปิตุลา และพระญาติองค์อื่นคือฟาโรห์เชบอิทกู- พระมเหสีแห่งอามุนนามว่าเซเพนเวเพตที่ 2. อยู่ที่เมืองธีบส์ในช่วงรัชสมัยของฟาโรห์ทาฮาร์กา ซึ่งเป็นพระเชษฐา- กัลฮาตา, พระมเหสีของฟาโรห์ซาบาคา, พระองค์เป็นพระมารดาของฟาโรห์ทันทามานิ และอาจจะฟาโรห์เชบอิทกูอีกด้วย- ทาเบเคนอามุน ทรงอภิเษกสมรสกับฟาโรห์ทาฮาร์กา ซึ่งเป็นพระเชษฐาของพระองค์- นาปาราเย ทรงอภิเษกสมรสกับฟาโรห์ทาฮาร์กา- ทาคาฮาเตนอามุน ทรงอภิเษกสมรสกับฟาโรห์ทาฮาร์กา- อาร์ติ, ทรงอภิเษกสมรสกับฟาโรห์เชบอิทกู- ฮาร์. เป็นที่รู้จักจากโต๊ะถวายของบูชาของบุตรสาวของพระองค์นามว่า วัดจ์เรเนส ในเมืองธีบส์ (ทีที 34) - คาลิอุต, ผู้ปกครองแห่งเมืองคานัด ซึ่งมาจากหินสลักที่ค้นพบที่บาร์กัล- เจ้าหญิงมูติดิส, หัวหน้านักบวชหญิงของเทพีฮาเธอร์และเทพีมัตในเมืองธีบส์ 

**อ้างอิง**
หมวดหมู่:บุคคลที่เสียชีวิตในทศวรรษ 720 ก่อนคริสตกาล
หมวดหมู่:ฟาโรห์ยุคราชวงศ์ที่ยี่สิบห้า
ลำเส้นใยประสาท

ไฟล์:White Matter Connections Obtained with MRI Tractography.png|thumb|
ลำเส้นใยของเนื้อขาวภายในสมองมนุษย์ ภาพทำด้วย MRI tractography
ลำเส้นใยประสาท
(nerve tract)
เป็นมัดใยประสาท (มัดแอกซอน) ที่เชื่อมนิวเคลียสประสาทต่าง ๆ ของระบบประสาทกลาง
เพราะในระบบประสาทรอบนอก มัดใยประสาทเช่นเดียวกันจะเรียกว่า nerve fascicle (มัดใยประสาท)
ลำเส้นใยประสาทในระบบประสาทกลางแบ่งได้เป็น 3 ชนิด คือ ใยประสาทประสานงาน (association fiber) ใยประสาทเชื่อมซีกสมอง (commissural fiber) และใยประสาทโปรเจ็กชัน (projection fiber)
ลำเส้นใยประสาทยังอาจเรียกได้ด้วยว่า commissure (ใยประสาทเชื่อมซีกสมอง), fasciculus (มัดใยประสาท), หรือ decussation (ส่วนไขว้ทแยง)
ใยประสาทเชื่อมซีกสมอง เป็นตัวเชื่อมซีกสมองทั้งสองข้างในระดับเดียวกัน
ตัวอย่างก็คือ posterior commissure และ คอร์ปัส คาโลซัม
ส่วนไขว้ทแยงก็คือใยประสาทที่ข้ามไขว้ทแยงไปยังอีกซีกหนึ่งของสมองที่ไม่ใช่จุดกำเนิด (obliquely) เช่น ดังที่พบใน sensory decussation ที่ใยประสาทจากนิวเคลียส gracile nucleus และ cuneate nucleus ข้ามไขว้ทแยงไปยังซีกตรงข้ามของสมอง
ส่วนตัวอย่างของ fasciculus รวมทั้ง subthalamic fasciculus และ lenticular fasciculus

**ประเภท**
ใยประสาทในระบบประสาทส่วนกลางสามารถจัดเป็น 3 กลุ่มโดยวิถีทางและการเชื่อมต่อ

**ใยประสาทประสานงาน (Association fibers)**
ลำเส้นใยประสาททีเชื่อมเขตต่าง ๆ ของคอร์เทกซ์ภายในซีกสมองเดียวกันจะเรียกว่า ลำเส้นใยประสาทประสานงาน (association tract)
ใยประสาทประสานงานที่ยาว จะเชื่อมกลีบสมองต่าง ๆ ภายในซีกสมองเดียวกัน เทียบกับใยประสาทประสานงานที่สั้น ซึ่งจะเชื่อมรอยนูน (gyri) ต่าง ๆ ภายในสมองกลีบเดียวกัน
ในบรรดาหน้าทีต่าง ๆ หนึ่งก็คือการเชื่อมศูนย์การรับรู้และความจำในสมอง

**ใยประสาทเชื่อมซีกสมอง (commissural fiber)**
ลำเส้นใยประสาทเชื่อมซีกสมอง จะเชื่อมเขตคอร์เทกซ์ที่เหมือนกันในซีกสมองทั้งสองข้าง
โดยวิ่งข้ามซีกสมองหนึ่งไปยังอีกซีกหนึ่งผ่านสะพานที่เรียกว่า แนวเชื่อม (commissure)
ลำเส้นใยประสาทเชื่อมซีกสมองโดยมากจะวิ่งผ่านคอร์ปัส คาโลซัม
โดยมีบ้างที่วิ่งผ่าน anterior commissure และ posterior commissure ซึ่งเล็กกว่า
ลำเส้นใยประสาทชนิดนี้ช่วยให้สมองใหญ่ซ้ายขวาสื่อสารกับกันและกันได้

**ใยประสาทโปรเจ็กชัน**
ลำเส้นใยประสาทโปรเจ็กชันเชื่อมเปลือกสมองกับ corpus striatum, diencephalon, ก้านสมอง, และไขสันหลัง
ยกตัวอย่างเช่น corticospinal tract จะส่งข้อมูลจากสมองใหญ่ไปยังไขสันหลัง
ส่วนลำเส้นใยประสาทโปรเจ็กชันอื่น ๆ จะส่งข้อมูลขึ้นไปยังเปลือกสมอง
เหนือต่อจากก้านสมอง ลำเส้นใยเช่นนี้จะกลายเป็นแผ่นประสาทที่กว้างและหนาแน่นซึ่งเรียกว่า internal capsule โดยอยู่ระหว่างทาลามัสและปมประสาทฐาน (basal ganglia)
ซึ่งหลังจากนั้นก็จะแผ่เป็นรูปพัดไปยังส่วนต่าง ๆ ของเปลือกสมอง

**เชิงอรรถและอ้างอิง**
หมวดหมู่:ประสาทกายวิภาคศาสตร์
ซิบอร์นอล

ซิบอร์นอล (Xibornol) เป็นยาปฏิชีวนะชนิดหนึ่ง ซึ่งเริ่มแรกมีใช้ในรูปแบบสำหรับการฉีดพ่นเข้าช่องปากและลำคอ ยานี้เป็นสารที่ไม่ชอบน้ำ (lipophilic drug) ถูกใช้เป็นหลักในสเปนและอิตาลีในรูปแบบยาสเปรย์เฉพาะที่สำหรับรักษาการติดเชื้อแบคทีเรียและลดการอักเสบในช่องคอ จากคุณสมบัติที่ไม่ชอบน้ำของยานี้ ทำให้ซิบอร์นอลละลายน้ำได้น้อยมาก ซึ่งยากต่อการคิดค้นพัฒนายาดังกล่าวให้อยู่ในรูปแบบสารละลาย และทำให้มีการพัฒนารูปแบบยาเตรียมของซิบอร์นอลเพื่อใช้ในการรักษาตามข้อบ่งใช้นั้นมีอยู่น้อยและไม่คงที่  โดยจริงแล้ว ซิบอร์นอลมีจำหน่ายในตลาดยาเฉพาะในรูปแบบยาแขวนตะกอนสำหรับการพ่นสเปรย์เท่านั้น แต่ก็มีบางงานวิจัยที่พยายามศึกษาและประเมินความเป็นไปได้ในการพัฒนาสูตรยาซิบอร์นอลในรูปแบบสารละลายที่มีความคงตัวสำหรับใช้ในการฉีดพ่นทางช่องปากโดยใช้ระบบนำส่งยาที่เกิดไมโครอิมัลชัน (self-microemulsifying drug delivery system; SMEDDS) ซึ่งระบบดังกล่าวจะช่วยเพิ่มความสามารถในการละลายน้ำของซิบอร์นอลให้มากขึ้นจนถึงระดับที่เพียงพอต่อการตั้งตำรับซิบอร์นอลให้อยู่ในรูปแบบสารละลายความเข้มข้นสูงได้
โดยในการศึกษาข้างต้น สารละลายที่มีน้ำมันที่ถูกนำมาใช้ในการศึกษาได้แก่ ลาบราฟิล เอ็ม 1944 (Labrafil M1944), ลาบราฟิล เอ็ม 2124 (Labrafil M2125) และลาบราแฟค ซีซี (Labrafac CC) ส่วนลาบราซอล (Labrasol) และลาบราแฟค พีจี (Labrafac PG) เป็นสารลดแรงตึงผิว และมีทรานส์คูทอล (Transcutol) เป็นสารลดแรงตึงผิวร่วม ในการศึกษาจะมีการสร้างแผนภาพวัฏภาคไตรภาคเทียม (Pseudo-ternary phase diagrams) ขึ้นจากการไทเทรตระบบที่สารละลายที่มีน้ำ (aqueous phase) กับระบบที่สารละลายที่มีน้ำมัน (oil phases) ชนิดต่างๆที่มีส่วนผสมของสารลดแรงตึงผิวและสารลดแรงตึงผิวร่วมปริมาณที่เหมาะสม เพื่อหาพื้นที่การเกิดไมโครอิมัลซิฟิเคชัน (self-microemulsification region) และส่วนผสมของไมโครอิมัลชันที่เหมาะสม จากนั้นจึงมีการเตรียมเภสัชตำรับของยาดังกล่าวโดยอิงจากข้อมูลที่ได้ข้างต้นเพื่อนำไปประเมินความคงตัวและความหนืดของสารละลาย  ผลพบว่า เภสัชตำรับของซิบอร์นอลในรูปแบบสารละลายที่พบว่ามีคุณสมบัติเหมาะสมที่สุดคือ ตำรับที่มีส่วนประกอบของลาบราฟิล เอ็ม 1944, ทรานส์คูทอล, ลาบราแฟค พีจี และตัวทำละลายร่วมที่ชอบน้ำ (โพรพิลีนไกลคอล หรือ PEG 200) ซึ่งเป็นสูตรตำรับที่ทำให้ยาเตรียมสารละลายซิบอร์นอลเข้มข้น (3%, w/v) ละลายได้อย่างสมบูรณ์, มีความคงตัวทางกายภาพได้นานมากถึง 2 เดือน ที่อุณหภูมิ 25 และ 4 องศาเซลเซียส และมีความหนืดกับสมบัติทางประสาทสัมผัสที่เหมาะสม

**อ้างอิง**
หมวดหมู่:ยาปฏิชีวนะที่ไม่ได้จำแนกกลุ่ม
หมวดหมู่:ฟีนอล
คลอฟอคตอล

คลอฟอคตอล (Clofoctol) เป็นยาปฏิชีวนะที่มีคุณสมับติในการยับยั้งการเจริญของแบคทีเรีย (bacteriostatic antibiotic) มีข้อบ่งใช้สำหรับการรักษาโรคที่เกิดจากการติดเชื้อแบคทีเรียแกรมบวกในระบบทางเดินหายใจ และระบบหู คอ จมูก ปาก ยานี้มีจำหน่ายในตลาดยาฝรั่งเศสและอิตาลีภายใต้ชื่อการค้า Octoplus และ Gramplus ตามลำดับ ยานี้ไม่มีผลต่อแบคทีเรียแกรมลบ จึงไม่สามารถใช้ในการรักษาโรคติดเชื้อต่างๆที่เกิดจากการติดเชื้อแบคทีเรียแกรมลบได้ พบว่า ยานี้สามารถแพร่ผ่านเข้าไปยังเนื้อเยื่อปอดของมนุษย์ได้ดี

**อ้างอิง**
หมวดหมู่:ยาปฏิชีวนะที่ไม่ได้จำแนกกลุ่ม
หมวดหมู่:ฟีนอล
หมวดหมู่:คลอโรเอรีน
ลีเซอ ไมท์เนอร์

ลีเซอ ไมท์เนอร์ (Lise Meitner) เป็นนักฟิสิกส์สัญชาติออสเตรีย-สวีเดน ซึ่งศึกษาในด้านการสลายให้กัมมันตรังสีและฟิสิกส์นิวเคลียร์ เธอร่วมกับออทโท ฮาน เป็นผู้นำนักวิทยาศาสตร์กลุ่มเล็กๆที่ค้นพบนิวเคลียร์ฟิชชันของยูเรเนียมซึ่งเกิดขึ้นเมื่อได้รับนิวตรอนเพิ่มเข้าไป ไมท์เนอร์และฮานสามารถเข้าใจกระบวนการฟิชชันซึ่งแบ่งอะตอมนิวเคลียสของยูเรเนียมออกเป็น 2 อะตอมนิวเคลียสที่มีขนาดเล็กกว่า ซึ่งการจะเกิดขึ้นได้จำเป็นต้องปลดปล่อยพลังงานมหาศาลออกมา นิวเคลียร์ฟิชชั่นจากเครื่องปฏิกรณ์นิวเคลียร์นั้น สามารถใช้สร้างความร้อนและแปรเปลี่ยนเป็นพลังงานไฟฟ้า การเข้าใจถึงกระบวนการนี้ได้เป็นรากฐานของการสร้างอาวุธนิวเคลียร์โดยสหรัฐอเมริกาในช่วงสงครามโลกครั้งที่สอง
ลีเซอ ไมท์เนอร์ เกิดในครอบครัวยิวในกรุงเวียนนา เมื่อแรกเกิดเธอมีชื่อว่า อลีเซอ บิดาของเธอเป็นนักกฎหมายชาวยิวกลุ่มแรกๆในออสเตรีย ตลอดช่วงการทำงานตลอดชีวิตเธอ เธอใช้เวลาอยู่ในกรุงเบอร์ลินยาวนานที่สุด โดยเป็นอาจารย์และหัวหน้าภาควิชาประจำสถาบันไคเซอร์วิลเฮล์ม เธอเป็นสตรีคนแรกที่ได้รับตำแหน่งศาสตร์จารย์ด้านฟิสิกส์ในประเทศเยอรมนี อย่างไรก็ตาม เธอถูกถอดออกจากตำแหน่งนี้เมื่อรัฐบาลนาซีได้ตรากฎหมายเนือร์นแบร์กเพื่อต่อต้านยิวขึ้นในปี 1935  ภัยคุกคามจากระบอบนาซีทำให้เธอตัดสินใจอพยพไปยังสวีเดนในปี 1938 และอาศัยอยู่ที่นั่นเป็นเวลาหลายปีจนได้สัญชาติสวีเดน

**อ้างอิง**
1968
หมวดหมู่:บุคคลจากเวียนนา
หมวดหมู่:นักฟิสิกส์ชาวออสเตรีย
หมวดหมู่:นักฟิสิกส์ชาวสวีเดน
หมวดหมู่:นักฟิสิกส์ชาวยิว
โรคพิษสุรา

โรคพิษสุรา (alcoholism) เป็นคำกว้าง ๆ หมายถึงการดื่มแอลกอฮอล์แล้วส่งผลต่อปัญหาสุขภาพกายหรือจิต เดิมโรคนี้แบ่งเป็นสองชนิด คือ การดื่มแอลกอฮอล์ในทางที่ผิด (alcohol abuse) และการติดแอลกอฮอล์ (alcohol dependence) ในบริบทการแพทย์ ถือว่าโรคพิษสุรามีเกณฑ์เหล่านี้ตั้งแต่สองข้อขึ้นไป ได้แก่ บุคคลดื่มสุราปริมาณมากเป็นเวลานาน ลดปริมาณการดื่มได้ยาก ใช้เวลานานมากกับการหาและดื่มแอลกอฮอล์ มีความต้องการดื่มแอลกอฮอล์อย่างหนัก การดื่มทำให้ไม่สามารถปฏิบัติหน้าที่รับผิดชอบได้ การดื่มทำให้เกิดปัญหาสังคม การดื่มทำให้เกิดปัญหาสุขภาพ การดื่มทำให้เกิดสถานการณ์เสี่ยง มีอาการถอนเมื่อหยุดดื่ม และเกิดความชินแอลกอฮอล์หลังดื่ม สถานการณ์เสี่ยงได้แก่ การดื่มและการขับยานพานหะ หรือมีการร่วมประเวณีที่ไม่ปลอดภัย เป็นต้น การดื่มแอลกอฮอล์มีผลต่อร่างกายทุกส่วน แต่มีผลกระทบต่อสมอง หัวใจ ตับ ตับอ่อนและระบบภูมิคุ้มกันมากเป็นพิเศษ ซึ่งสามารถทำให้เกิดการป่วยทางจิต กลุ่มอาการเวอร์นิกเก–คอร์ซาคอฟ ภาวะหัวใจเสียจังหวะ โรคตับแข็ง และเพิ่มความเสี่ยงของมะเร็งกับโรคกลุ่มอื่น การดื่มแอลกอฮอล์ระหว่างตั้งครรภ์สามารถเป็นอันตรายต่อทารกทำให้เกิดโรคสเปกตรัมทารกพิษสุราในครรภ์ โดยทั่วไปหญิงมีความไวต่อผลต่อกายและจิตท่ี่เป็นอันตรายของแอลกอฮอล์กว่าชาย
ปัจจัยสิ่งแวดล้อมและกรรมพันธุ์เป็นสององค์ประกอบที่สัมพันธ์กับโรคพิษสุรา โดยทั้งสององค์ประกอบมีผลอย่างละครึ่ง บุคคลที่มีบิดามารดาหรือพี่น้องที่มีโรคพิษสุรามีความเสี่ยงเป็นโรคพิษสุราเสียเองสูงกว่าบุคคลทั่วไปสามถึงสี่เท่า ปัจจัยสิ่งแวดล้อมได้แก่ อิทธิพลสังคม วัฒนธรรมและพฤติกรรม ระดับความเครียดสูง ความวิตกกังวล ร่วมกับราคาที่ไม่แพงและความหาได้ง่ายยังเพิ่มความเสี่ยงของโรคพิษสุรา บุคคลอาจดื่มต่อไปส่วนหนึ่งเพื่อป้องกันหรือบรรเทาอาการถอน หลังบุคคลหยุดดื่มแอลกอฮอล์ อาจมีอาการถอนระดับต่ำได้นานหลายเดือน ในทางการแพทย์ โรคพิษสุราถือว่าเป็นทั้งโรคทางกายและจิต แบบสำรวจและการทดสอบเลือดบางอย่างอาจตรวจพบบุคคลที่อาจเป็นโรคพิษสุรา มีการเก็บสารสนเทศเพิ่มเติมเพื่อยืนยันการวินิจฉัย
มาตรการป้องกันโรคพิษสุราอาจใช้การวางระเบียบและจำกัดการขายแอลกอฮอล์ การจัดเก็บภาษีแอลกอฮอล์เพื่อเพิ่มราคา และการจัดหาการรักษาที่ไม่แพง เนื่องจากปัญหาการแพทย์ที่เกิดได้ระหว่างอาการถอน การถอนพิษแอลกอฮอล์จึงควรมีการควบคุมอย่างระมัดระวัง วิธีที่ใช้กันบ่อยวิธีหนึ่งคือการใช้ยากลุ่มเบนไซไดอะซีพีน เช่น ไดอะซีแพม ซึ่งสามารุให้ระหว่างรับการรักษาในสถานพยาบาล หรือบางครั้งระหว่างที่บุคคลอยู่ในชุมชนโดยมีการควบคุมดูแลใกล้ชิด การป่วยทางจิตหรือการติดสารเสพติดอย่างอื่นอาจทำให้การรักษายุ่งยากขึ้น มีการใช้การสนับสนุนหลังถอนพิษ เช่น การบำบัดกลุ่มหรือกลุ่มสนับสนุนเพื่อป้องกันมิให้บุคคลกลับไปดื่มอีก อาจใช้ยาอะแคมโพรเสต (acamprosate) ไดซัลฟิแรม (disulfiram) หรือนัลเทร็กโซน (naltrexone) เพื่อช่วยป้องกันการดื่มอีก
องค์การอนามัยโลกประมาณว่าในปี 2553 มีผู้ป่วยโรคพิษสุรา 208 ล้านคนทั่วไป (ร้อยละ 4.1 ของประชากรอายุมากกว่า 15 ปี) พบบ่อยในชายและผู้ใหญ่ตอนต้น พบน้อยกว่าในวัยกลางคนและวัยสูงอายุ พบน้อยสุดในทวีปแอฟริกา (ร้อยละ 1.1) และสูงสุดในยุโรปตะวันออก (ร้อยละ 11) โรคพิษสุราส่งผลโดยตรงให้เกิดการเสียชีวิต 139,000 คนในปี 2556 เพิ่มขึ้นจาก 112,000 คนในปี 2533 เชื่อว่าการเสียชีวิตรวม 3.3 ล้านคน (ร้อยละ 5.9 ของการเสียชีวิตทั้งหมด) เกิดจากแอลกอฮอล์ มักลดความคาดหมายการคงชีพของบุคคลลงประมาณสิบปี

**อ้างอิง**
หมวดหมู่:การติดสารเสพติด
หมวดหมู่:การวินิจฉัยจิตเวช
หมวดหมู่:วัฒนธรรมการดื่มแอลกอฮอล์
หมวดหมู่:การใช้แอลกอฮอล์ในทางที่ผิด

**แหล่งข้อมูลอื่น==
จุดไอโซอิเล็กทริก

จุดไอโซอิเล็กทริค (IEP หรือ pI) คือค่าความเป็นกรดซึ่งจำนวนของประจุบวกและลบของโมเลกุลแอมฟอร์ไทเมอร์เท่ากับค่าเฉลี่ยทางสถิติ
สำหรับกรดอะมิโนที่มีเพียงหมู่เอมีนหนึ่งหมู่และหมู่คาร์บ็อกซิลหนึ่งหมู่ สามารถคำนวณ pI ได้จากค่าเฉลี่ยของ pKas ของโมเลกุลนี้
 

**ดูเพิ่ม**
พีเอช (เคมี)
*อิเล็กโตรโฟรีซิส

**ฐานข้อมูลและโครงการ**
  IPC – Isoelectric Point Calculator  — calculate protein isoelectric point using over 15 methods-  prot pi - protein isoelectric point — an online program for calculating pI of proteins (include multiple subunits and posttranslational modifications)-  SWISS-2DPAGE date=2016-12-10  — a database of isoelectric points coming from two-dimensional polyacrylamide gel electrophoresis (~ 2,000 proteins)-  PIP-DB — a Protein Isoelectric Point database (~ 5,000 proteins)-  Proteome-pI — a proteome isoelectric point database (predicted isoelectric point for all proteins)
หมวดหมู่:ชีวเคมี 
หมวดหมู่:อณูชีววิทยา
แม่แบบ:Vital article/doc

== การใช้งาน**
 topic ให้เลือกอย่างใดอย่างหนึ่งต่อไปนี้ 
** ชีวประวัติ
** ปรัชญาและจิตวิทยา
** มุมมองทางโลกและศาสนา
** สังคมศาสตร์
** ภาษาและวรรณกรรม
** วิทยาศาสตร์
** เทคโนโลยี
** วัฒนธรรม ศิลปะและสันทนาการ
** ประวัติศาสตร์
** ภูมิศาสตร์ 	

**ดูเพิ่ม ==
เมาโร อิการ์ดิ

เมาโร เอมานูเอล อิการ์ดิ (Mauro Emanuel Icardi; เกิด 19 กุมภาพันธ์ ค.ศ. 1993) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองหน้าให้กับปารีแซ็ง-แฌร์แม็ง และทีมชาติอาร์เจนตินา
เขาเริ่มต้นกับชุดเยาวชนของบาร์เซโลนา ก่อนที่จะย้ายไปซัมป์โดเรีย ซึ่งเขาได้เริ่มเล่นในชุดใหญ่ เขาย้ายไปอินเตอร์ในปี ค.ศ. 2013 และในฤดูกาล 2014–15 เขาคว้ารางวัล Capocannoniere ในฐานะผู้ทำประตูสูงสุดประจำฤดูกาลของเซเรียอา
อิการ์ดิลงเล่นนัดแรกให้กับทีมชาติอาร์เจนตินาในเดือนตุลาคม ค.ศ. 2013

**เกียรติประวัติ**

**บุคคล**
 ผู้ทำประตูสูงสุดในเซเรียอา: 2014–15 (22 ประตู)- ทีมยอดเยี่ยมแห่งปีของเซเรียอา: 2014–15

**อ้างอิง**

**แหล่งข้อมูลอื่น**
  Inter Milan official profile date=2019-06-29 - 250074434- 375448- id=53833-  Mauro Icardi at Topforward
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอาร์เจนตินา
หมวดหมู่:บุคคลจากโรซาริโอ
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:นักฟุตบอลทีมชาติอาร์เจนตินา
ฟร็องซัว-ตีมอเลอง เดอ ชัวซี

right
ฟร็องซัว-ตีมอเลอง เดอ ชัวซี (François–Timoléon de Choisy: 2 ตุลาคม 1644 — 2 ตุลาคม 1724) หรือ อธิการแห่งชัวซี (abbé de Choisy) เป็นบาทหลวงและนักเขียนชาวฝรั่งเศสที่มีความหลากหลายทางเพศ เป็นที่รู้จักจากการติดตามคณะทูตของอาแล็กซ็องดร์ อัศวินแห่งโชมง ราชทูตที่นำพระราชสาส์นของพระเจ้าหลุยส์ที่ 14 แห่งฝรั่งเศส มาถวายแด่สมเด็จพระนารายณ์มหาราช และเข้ามาเพื่อเผยแพร่ศาสนาคริสต์เมื่อ ค.ศ. 168562
อธิการแห่งชัวซีถึงแก่กรรมเมื่อวันที่ 2 ตุลาคม ค.ศ. 1724 ซึ่งเป็นวันเกิดอายุครบ 80 ปี

**ดูเพิ่ม**
 ราชทูตสยามไปฝรั่งเศส (พ.ศ. 2229)

**อ้างอิง**
หมวดหมู่:บาทหลวงชาวฝรั่งเศส
หมวดหมู่:นักประวัติศาสตร์ชาวฝรั่งเศส
หมวดหมู่:นักเขียนชาวฝรั่งเศสที่มีความหลากหลายทางเพศ
หมวดหมู่:นักบวชที่มีความหลากหลายทางเพศ
อัลแบร์โต ซักเกโรนี

อัลแบร์โต ซักเกโรนี (Alberto Zaccheroni) เป็นผู้จัดการทีมฟุตบอลชาวอิตาลี มีชื่อเสียงจากการคุมสโมสรชั้นนำในเซเรียอา และคว้าแชมป์ลีกกับเอซี มิลาน ในปี ค.ศ. 1999 สโมสรอื่น ๆ ที่เขาเคยคุม ได้แก่ ลาซีโอ, อินแตร์นาซีโอนาเลมีลาโน และยูเวนตุส เขาคว้าแชมป์เอเชียนคัพ 2011 กับการคุมทีมชาติญี่ปุ่น ทั้งยังคิดค้นแท็กติก 3–4–3 อันแปลกใหม่อีกด้วย

**เกียรติประวัติ**

**สโมสร**
 Campionato Interregionale: 2
 Riccione: 1986-1987
 Baracca Lugo: 1988-1989- Campionato italiano Serie C2: 1
 Baracca Lugo: 1989-1990- Campionato italiano Serie C1: 1
 Venezia: 1990-1999- เซเรียอา: 1
 มิลาน: 1998–99

**ทีมชาติ**
ญี่ปุ่น- เอเอฟซี เอเชียนคัพ: 2011- ฟุตบอลชิงแชมป์เอเชียตะวันออก: 2013

**บุคคล**
 Albo Panchina d'Oro (2): 1996–97, 1998–99- ผู้จัดการทีมยอดเยี่ยมแห่งปีของเซเรียอา: 1999

**อ้างอิง**

**แหล่งข้อมูลอื่น**
  Alberto Zaccheroni's record of achievement
หมวดหมู่:บุคคลที่ยังมีชีวิตอยู่
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมเอซี มิลาน
หมวดหมู่:ผู้จัดการทีมฟุตบอลในเซเรียอา
หมวดหมู่:ผู้จัดการทีมฟุตบอลทีมชาติญี่ปุ่น
หมวดหมู่:ผู้จัดการทีมฟุตบอลทีมชาติสหรัฐอาหรับเอมิเรตส์
หมวดหมู่:ผู้จัดการทีมฟุตบอลในเอเชียนคัพ 2019
ฮันส์ เบเทอ

ฮันส์ อัลเบร็ชท์ เบเทอ (Hans Albrecht Bethe) เป็นนักฟิสิกส์นิวเคลียร์สัญชาติเยอรมัน-อเมริกัน เขาเป็นบุคคลสำคัญของวงการฟิสิกส์ดาราศาสตร์ พลศาสตร์ไฟฟ้าควอนตัม และฟิสิกส์ของแข็ง เขาได้รับรางวัลโนเบลสาขาฟิสิกส์ใน ค.ศ. 1967 จากผลงานทฤษฎีการสังเคราะห์นิวเคลียสของดาวฤกษ์
เมื่อเบเทอจบการศึกษาระดับปริญญาเอกได้ไม่นาน เขาก็ได้รับทุนจากมูลนิธิร็อกเกอะเฟลเลอร์ใน ค.ศ. 1929 ทุนนี้สนับสนุนค่าใช้จ่ายเป็นจำนวน 150 ดอลลาร์ต่อเดือนสำหรับการใช้ชีวิตในต่างประเทศ เขาเลือกไปทำงานอยู่ที่ห้องปฏิบัติการคาเวนดิชแห่งมหาวิทยาลัยเคมบริดจ์pp=182–183 ต่อมาใน ค.ศ. 1932 เขาได้รับตำแหน่งเป็นผู้ช่วยศาสตราจารย์ที่มหาวิทยาลัยทือบิงเงินในเยอรมนีp=33 อย่างไรก็ตาม เมื่อนาซีเรืองอำนาจใน ค.ศ. 1933 เบเทอซึ่งมีเชื้อสายยิวได้ถูกไล่ออกจากงาน เขาย้ายออกจากเยอรมนีไปยังอังกฤษ โดยเป็นอาจารย์ที่มหาวิทยาลัยแมนเชสเตอร์ช่วงสั้น ๆp=35 ก่อนที่จะย้ายไปยังสหรัฐอเมริกาใน ค.ศ. 1935 โดยเป็นอาจารย์ที่มหาวิทยาลัยคอร์เนล 
ในช่วงสงครามโลกครั้งที่สอง เขาทำงานเป็นหัวหน้าแผนกทฤษฎีที่ห้องปฏิบัติการลอสแอลามอส อันเป็นห้องแลปลับซึ่งพัฒนาระเบิดนิวเคลียร์ลูกแรกขึ้น เขามีส่วนสำคัญในการคำนวณมวลวิกฤตของอาวุธนิวเคลียร์ ตลอดจนมีส่วนสำคัญในการทดลองทรินิตีและการทิ้งระเบิดนิวเคลียร์ที่ฮิโรชิมะและนางาซากิ ต่อมาภายหลังสงคราม เขาได้ร่วมกับอัลเบิร์ต ไอน์สไตน์ และนักวิทยาศาสตร์นิวเคลียร์คนอื่น ๆ แสดงจุดยืนต่อต้านการทดลองอาวุธนิวเคลียร์ตลอดจนต่อต้านการแข่งขันสั่งสมอาวุธนิวเคลียร์ในช่วงสงครามเย็น เขาเป็นผู้โน้มน้าวรัฐบาลสหรัฐลงนามในสนธิสัญญาระงับการทดสอบอาวุธนิวเคลียร์ ค.ศ. 1963 กับสหภาพโซเวียต และสนธิสัญญาต่อต้านขีปนาวุธทิ้งตัว ค.ศ. 1972

**อ้างอิง**
2005
หมวดหมู่:บุคคลจากอาลซัส-ลอแรน
หมวดหมู่:ชาวเยอรมันเชื้อสายยิว
หมวดหมู่:นักฟิสิกส์ชาวยิว
หมวดหมู่:นักฟิสิกส์ชาวเยอรมัน
หมวดหมู่:นักฟิสิกส์ชาวอเมริกัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวเยอรมันผู้ได้รับรางวัลโนเบล
หมวดหมู่:ชาวอเมริกันผู้ได้รับรางวัลโนเบล
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:ศิษย์เก่าจากมหาวิทยาลัยเกอเทอแห่งแฟรงก์เฟิร์ต
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากมหาวิทยาลัยทือบิงเงิน
หมวดหมู่:บุคคลจากมหาวิทยาลัยแมนเชสเตอร์
หมวดหมู่:บุคคลจากมหาวิทยาลัยคอร์เนล
โรงเรียนนิกรราษฎร์บูรณะ

โรงเรียนนิกรราษฎร์บูรณะ (เหราบัตย์อุทิศ)  ตั้งอยู่หมู่ที่ 2  ตำบลหนองสามวัง อำเภอหนองเสือ จังหวัดปทุมธานี

**ประวัติ**
โรงเรียนนิกร ราษฎร์บูรณะ ( เหราบัตย์อุทิศ ) ตั้งอยู่หมู่ที่ 2 ตำบลหนองสามวัง อำเภอหนองเสือ จังหวัดปทุมธานี ปัจจุบันเปิดทำการสอนตั้งแต่ ระดับชั้นอนุบาล ถึง ชั้นประถมศึกษาปีที่ 6 มีเนื้อที่ 6 ไร่

โรงเรียนนิกรราษฎร์บูรณะ ตั้งขึ้นเมื่อวันที่ 9 กรกฎาคม พ.ศ. 2488 โดยขุนนิกรนรารักษ์ นายอำเภอหนองเสือ  ร่วมกับ นายคิดชอบ  มณีกุล  ศึกษาธิการอำเภอหนองเสือ นายปรี  ดิษราธร ผู้ใหญ่บ้านหมู่ 1 ตำบลหนองสามวัง กับ ราษฎรร่วมกันจัดตั้งด้วยเงินประถมศึกษาของกระทรวงศึกษาธิการ  ทางราชการได้แต่งตั้ง นายสายหยุด  โตสุวรรณ  มาดำรงตำแหน่งครูใหญ่  จัดการเรียนการสอนตั้งแต่ระดับชั้นประถมศึกษาปีที่ 1  ถึง  ชั้นประถมศึกษาปีที่ 4 ตามหลักสูตรประถมศึกษาของกระทรวงศึกษาธิการ
ต่อ มาย้ายจากที่ตั้งเดิมลงมาทางใต้ เพราะที่ตั้งเดิมไม่เหมาะสมแก่การไปมาของนักเรียน อยู่ไกลชุมชน ผู้ใหญ่บ้านกับคณะครูได้ขออนุมัติย้ายโรงเรียน โดยรื้อถอนมาปลูกสร้างในที่ดินของนายบุญ  ประมัย

ต่อมาได้ย้ายมาปลูกสร้างในที่ดินของ นายวัน  ตู้แก้ว  อยู่ในเขตหมู่  2 ตำบลหนองสามวัง โดยสร้างเป็นแบบ  ป.1 ซ.  จำนวน 3  ห้องเรียน

ปี พ.ศ. 2520  นายปลอด  พลับพลี  ครูใหญ่ ได้ติดต่อกับ นายแพทย์  รัชชัย  เหราบัตย์  ขอบริจาคที่ดินปลูกสร้างโรงเรียน   นายแพทย์ รัชชัย  เหราบัตย์  เจ้าของที่ดินได้มอบที่ดินให้จำนวน 6  ไร่  และทางราชการได้ให้งบประมาณก่อสร้างอาคารเรียน  แบบ  017  ( พ.ศ. 2515  )  จำนวน 1 หลัง  เป็นเงิน  500,000  บาท  เมื่อวันที่  8   กุมภาพันธ์  พ.ศ.  2521

**รายนามผู้อำนวยการโรงเรียน**

**อ้างอิง ==
เดฟาร์ฌ

เดฟาร์ฌ (Desfarges; ถึงแก่กรรม ค.ศ. 1690) เป็นนายทหารชาวฝรั่งเศสยศนายพลช่วงคริสต์ศตวรรษที่ 17 มีบทบาทสำคัญในช่วงการปฏิวัติสยาม พ.ศ. 2231 ตรงกับปลายรัชสมัยสมเด็จพระนารายณ์มหาราช
เดฟาร์ฌนำกองทหาร 2 กองพัน (636 นาย) และเรือรบอีก 5 ลำมาพร้อมกับคณะทูตฝรั่งเศสคณะที่ 2 มายังสยาม ซึ่งคณะทูตได้เข้าเฝ้าสมเด็จพระนารายณ์มหาราช ภายใต้การนำของราชทูตซีมง เดอ ลา ลูแบร์ และโกลด เซเบอแร ดูว์ บูแล ที่ออกเดินทางจากฝรั่งเศสมายังสยามเมื่อเดือนมีนาคม ค.ศ. 1687 เดฟาร์ฌตั้งกองกำลังทหารที่มะริดและบางกอก ถ้าจำเป็นกรณีถูกโจมตี
การบุกขึ้นฝั่งของกองกำลังของเดฟาร์ฌที่บางกอกและการบุกขึ้นฝั่งของกองกำลังภายใต้การบัญชาของดูว์ บรูว์อ็อง นายทหารคนสนิทของเดฟาร์ฌ ที่มะริดทำให้เกิดกระแสการเคลื่อนไหวแนวชาตินิยมขั้นรุนแรงภายใต้การนำของพระเพทราชา เจ้ากรมพระคชบาลซึ่งเป็นขุนนางคนสนิทของสมเด็จพระนารายณ์มหาราช และจบสิ้นลงแบบเบ็ดเสร็จเด็ดขาดเมื่อเกิดการปฏิวัติสยาม พ.ศ. 2231 เมื่อสมเด็จพระนารายณ์มหาราชเสด็จสวรรคต ออกญาวิชาเยนทร์ (คอนสแตนติน ฟอลคอน) ถูกประหารชีวิต และพระเพทราชาขึ้นสืบราชบัลลังก์

**อ้างอิง**

**บรรณานุกรม**
 Lach, Donald F. (1998) Asia in the Making of Europe University of Chicago Press 0-226-46765-1- Smithies, Michael (2002), Mission Made Impossible: The Second French Embassy to Siam, 1687 Silkworm Books, Thailand 974-7551-61-6- Smithies, Michael (2002), Three Military Accounts of the 1688 "Revolution" in Siam, Itineria Asiatica, Orchid Press, Bangkok, 974-524-005-2 - Smithies, Michael (1999), A Siamese embassy lost in Africa 1686, Silkworm Books, Bangkok, 974-7100-95-9- Tate, D. J. M. (1979) The Making of Modern South-East Asia, Oxford University Press
หมวดหมู่:นายพลชาวฝรั่งเศส
หมวดหมู่:ชาวต่างชาติในกรุงศรีอยุธยา
หมวดหมู่:การปฏิวัติสยาม พ.ศ. 2231
จังหวัดเบงเก็ต

จังหวัดเบงเก็ต (beŋˈɡet; อีบาโลอิ: Probinsya ne Benguet; อีโลกาโน: Probinsia ti Benguet; ปังกาซีนัน: Luyag na Benguet; Lalawigan ng Benguet) เป็นจังหวัดที่ไม่มีทางออกสู่ทะเลและอยู่ทางใต้สุดของเขตบริหารคอร์ดิลเยรา เกาะลูซอน ประเทศฟิลิปปินส์ เมืองหลักคือลาตรินิแดด
พื้นที่สูงของจังหวัดนี้ได้รับการขนานนามว่าเป็น ชามสลัดแห่งฟิลิปปินส์ เนื่องจากมีการปลูกผักบนที่สูงเป็นจำนวนมาก
ภายในตัวจังหวัดมีนครที่มีความหนาแน่นแห่งหนึ่ง ชื่อว่า บาเกียว ซึ่งปกครองอย่างเป็นอิสระจากจังหวัด

**ภูมิศาสตร์**
จังหวัดเบงเก็ตมีพื้นที่ 2,769.08 ตารางกิโลเมตร (ถ้ารวมพื้นที่ของบาเกียวเข้าไปด้วย จะมีพื้นที่km2) อยู่ทางใต้สุดของเขตบริหารคอร์ดิลเยรา
จังหวัดมีอาณาเขตติดต่อกับจังหวัดบูลูบุนดูคินและอีฟูเกาทางทิศตะวันออกเฉียงเหนือ ติดกับจังหวัดนูเอวาวิซคายาทางทิศตะวันออกเฉียงใต้ ติดกับจังหวัดปังกาซีนันทางทิศใต้ ติดกับจังหวัดลาอูนยอนทางทิศตะวันตก และจังหวัดอีโลโคสซูร์ทางทิศตะวันตกเฉียงเหนือ
ภูมิลักษณ์ส่วนใหญ่เป็นภูเขา โดยมีภูเขาปูลักเป็นจุดสูงสุดของจังหวัดและเกาะ แม่น้ำสายสำคัญได้แก่ แม่น้ำอักโน, แม่น้ำอัมบูรายัน, แม่น้ำเบ็ด, แม่น้ำบากุน, แม่น้ำบาลีลี และแม่น้ำอาซิน ซึ่งแม่น้ำบางสายก็ไหลผ่านหุบเขา
ทะเลสาบทางธรรมชาติ ได้แก่ "ทะเลทั้งสี่" ในคาบายัน ซึ่งประกอบด้วยทะเลสาบบูลาลาเกา, ดาเตปเงโปส, อินโคโลส และตาเบโย

**ภูมิอากาศ**
จังหวัดเบงเก็ตมีอากาศที่เย็น อุณหภูมิสูงสุดโดยเฉลี่ยอยู่ที่ C ในเดือนเมษายน และต่ำสุดอยู่ที่ C ในเดือนมกราคม
จังหวัดมักประสบปัญหาการเพาะปลูกอันเนื่องมาจากน้ำค้างแข็งในช่วงเดือนหนาว ตั้งแต่ธันวาคมถึงมีนาคม โดยเฉพาะในเมืองที่อยู่ในระดับความสูงมาก อาทิ อาต็อก, บูกีอัส, มันกายัน และคิบุนกัน ในเดือนกุมภาพันธ์ ค.ศ. 2007 เบงเก็ตประสบปัญหาเพาะปลูกมากที่สุด เนื่องจากอุณหภูมิลดต่ำเหลือเพียงแค่ C

**อ้างอิง**

**แหล่งข้อมูลอื่น**
 จังหวัดเบงเก็ต- จังหวัดเบงเก็ต- 52304

เบงเก็ต
หมวดหมู่:รัฐและดินแดนที่ก่อตั้งในปี พ.ศ. 2509
แม่แบบ:บทความคัดสรร/เมษายน 2561

ภาพวาดกาย ฟอกส์ของจอร์จ ครุกแชงก์
กาย ฟอกส์ (13 เมษายน ค.ศ. 1570 – 31 มกราคม ค.ศ. 1606) ที่รู้จักกันอีกชื่อหนึ่งว่า กวีโด ฟอกส์ อันเป็นชื่อที่เขาใช้ขณะสู้รบให้กับสเปนในกลุ่มประเทศแผ่นดินต่ำ เป็นสมาชิกกลุ่มคาทอลิกอังกฤษแขวงผู้วางแผนแผนดินปืนที่ล้มเหลวใน ค.ศ. 1605 ฟอกส์เกิดและได้รับการศึกษาในยอร์ก บิดาเขาเสียชีวิตเมื่อฟอกส์อายุได้แปดขวบ จากนั้น มารดาเขาสมรสกับผู้นับถือคาทอลิกที่ไม่เข้าร่วมกิจการของศาสนจักรแห่งอังกฤษ ภายหลังฟอกส์เปลี่ยนมานับถือคาทอลิกและเดินทางไปแผ่นดินใหญ่ยุโรป ที่ซึ่งเขาสู้รบในสงครามแปดสิบปี โดยอยู่ฝ่ายสเปนคาทอลิก และสู้รบกับนักปฏิรูปดัตช์โปรเตสแตนต์ เขาเดินทางไปสเปนเพื่อแสวงการสนับสนุนกบฏคาทอลิกในอังกฤษ แต่ไม่สำเร็จ ภายหลังเขาพบทอมัส วินเทอร์ ซึ่งเดินทางกลับอังกฤษพร้อมกับเขาด้วย วินเทอร์แนะนำฟอกส์ให้รู้จักรอเบิร์ต เคตส์บี ผู้วางแผนลอบปลงพระชนม์พระเจ้าเจมส์ที่ 1 และฟื้นฟูพระมหากษัตริย์คาทอลิกสู่ราชบัลลังก์ กลุ่มผู้วางแผนเช่าห้องใต้ดินใต้สภาขุนนาง และฟอกส์ได้รับมอบหมายให้รับผิดชอบระเบิดดินปืนที่พวกเขาเก็บสะสมไว้ที่นั่น ทางการค้นพระราชวังเวสต์มินสเตอร์ในช่วงเช้ามืดวันที่ 5 พฤศจิกายนหลังได้รับการแจ้งเตือนจากจดหมายนิรนาม และพบฟอกส์กำลังเฝ้าระเบิดอยู่ เขาถูกสอบสวนและทรมานอยู่สองสามวันจนยอมเปิดเผยข้อมูลในที่สุด ก่อนการประหารชีวิตในวันที่ 31 มกราคม ฟอกส์กระโดดจากตะแลงแกงที่เขากำลังจะถูกแขวนคอ และคอหัก จึงไม่ได้รับความทรมานจากการถูกตัดและคว้านอวัยวะที่ตามมา (อ่านต่อ...)
บทความคัดสรรก่อนหน้านี้: พระเจ้าวรวงศ์เธอ พระองค์เจ้าจุลจักรพงษ์ – เมทัลลิกา – พระบาทสมเด็จพระมงกุฎเกล้าเจ้าอยู่หัว
ที่เก็บถาวร – บทความคัดสรรอื่น ๆ
เจอร์รี โมเซส

เจอร์รี โมเซส (9 สิงหาคม ค.ศ. 1946 - 26 มีนาคม ค.ศ. 2018) เป็นนักเบสบอลชาวอเมริกัน สูง 191 เซนติเมตร และหนัก 95 กิโลเมตร เจอร์รี โมเซส เสียชีวิตเมื่อวันที่ 26 มีนาคม ค.ศ. 2018.

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่เสียชีวิตในปี พ.ศ. 2561
จินเซคาเกเตะโบกุวะ

จินเซคาเกเตะโบกุวะ (人生×僕= Jinsei Kakete Boku wa; แปลว่า ชีวิตคูณด้วยฉันเท่ากับ) เป็นสตูดิโออัลบั้มชุดที่ 6 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 6 มีนาคม ค.ศ. 2013 อัลบั้มนี้ทำให้วันโอเคร็อกเป็นที่นิยมทั่วโลก โดยเฉพาะหลังจากซิงเกิลแรก "เดอะบีกินนิง" ที่ได้รับการเลือกเป็นเพลงประกอบภาพยนตร์ญี่ปุ่นซึ่งดัดแปลงมาจากมังงะชื่อเรื่องว่า รุโรนิเค็งชิง เพลงนี้ติดอันดับ 2 ในชาร์ตบิลบอร์ดเจแปนฮอต 100 นานถึง 45 สัปดาห์ ซิงเกิลถัดมา "ดีปเปอร์ดีปเปอร์/นัททิงเฮลส์" สำหรับเพลง "นัททิงเฮลส์" ได้ปรากฏในเกม ดีเอ็มซี: เดวิลเมย์คราย และเพลง "ดีปเปอร์ดีปเปอร์" ใช้ในโฆษณาทางโทรทัศน์ของรถยนต์ซูซูกิ สวิฟท์ เพลง "คล็อกสไตรส์" ก็ได้ปรากฏในเกมเพลย์สเตชัน 3 และเพลย์สเตชัน 4 ชื่อเกมว่า รีวกะโกะโตะกุอิชิง! เพลง "บีเดอะไลต์" ได้นำไปใช้ประกอบภาพยนตร์แอนิเมชัน สลัดอวกาศ กัปตันฮาร์ล็อก นำแสดงโดยชุน โอะงุริ และฮะรุมะ มิอุระ

**รายการเพลง**
หมายเหตุ
ก เพลงนี้มีมิวสิกวิดีโอ 7 แบบ ที่อัปโหลดในช่องยูทูปทางการของวง ได้แก่ วิดีโอที่มีคำบรรยายภาษาอังกฤษ ภาษาญี่ปุ่น ภาษาฝรั่งเศส ภาษาจีน ภาษาสเปน ภาษาโปรตุเกส และไม่มีคำบรรยาย โดยเนื้อหาเหมือนกันทุกแบบ
ข เพลงนี้ทำขึ้นให้เพื่อนของพวกเขา เค โกะโตะ (รู้จักในชื่อ เค) นักร้องนำวงเพย์มันนีทูมายเพน ผู้ที่เสียชีวิตเมื่อเช้าวันที่ 30 ธันวาคม ค.ศ. 2012 เนื่องจากภาวะหัวใจล้มเหลวเฉียบพลัน
ค อ่านว่า รกกุ (ロック, "ร็อก") ชื่อของเพลงนี้เป็นคำตอบของชื่ออัลบั้ม "ชีวิตคูณด้วยฉันเท่ากับร็อก" ซึ่งเป็นการเล่นคำภาษาญี่ปุ่นชนิดหนึ่งที่เรียกว่า โกะโระอะวะเซะ

**อ้างอิง**

**แหล่งข้อมูลอื่น**
  ONE OK ROCK discography date=2014-10-08
อารอน

อารอน ควาก (Aaron Kwak; เกิดเมื่อวันที่ 21 พฤษภาคม พ.ศ. 2536) เป็นที่รู้จักในชื่อ อารอน เป็นนักร้องชาวอเมริกันและอดีตนักจัดรายการวิทยุที่อยู่ในเกาหลีใต้และเกี่ยวข้องกับค่ายเพลดิสเอนเตอร์เทนเมนต์ เขาเดบิวต์ในปี พ.ศ. 2555 ในฐานะนักร้องรองของวงบอยแบนด์นิวอิสต์

**อ้างอิง**

**แหล่งข้อมูลอื่น**
หมวดหมู่:นักร้องชายชาวอเมริกัน
หมวดหมู่:สมาชิกของนิวอิสต์
หมวดหมู่:ศิลปินสังกัดเพลดิสเอนเตอร์เทนเมนต์
หมวดหมู่:ไอดอลชายชาวเกาหลีใต้
เหตุเพลิงไหม้ในเคเมโรโว พ.ศ. 2561

เหตุเพลิงไหม้ในเคเมโรโว พ.ศ. 2561 (2018 Kemerovo fire) เกิดขึ้นเมื่อวันที่ 25 มีนาคม พ.ศ. 2561 เวลา 17:00 น. ตามเวลาท้องถิ่น (10:00 น. ตามเวลา UTC) ที่ห้างสรรพสินค้าวินเตอร์เชอร์รีคอมเพลกซ์ ที่ตั้งอยู่ในเคเมโรโว ประเทศรัสเซีย เหตุการณ์นี้มีผู้เสียชีวิตอย่างน้อย 64 คนตามการแถลงการณ์ของทางการ เพลิงไหม้เกิดขึ้นที่ชั้นบนสุดของอาคารชั้น 4 เพลิงไหม้นี้ทำให้คนในอาคารตื่นตระหนกและกระโดดจากหน้าต่างลงมา มีผู้อพยพกว่า 100 คนและมีผู้ได้รับความช่วยเหลือ 20 คน มีคนสูญหายกว่า 27 คนซึ่งคาดว่าคนเหล่านี้เป็นพนักงานในห้างสรรพสินค้า

**เหตุการณ์**
มีผู้ถูกขังในห้อง 4 คนขณะเกิดเหตุเพลิงไหม้ ซึ่งคนเหล่านี้เป็นผู้บริหารของห้างสรรพสินค้าแห่งนี้ มีผู้คนมากมายที่มาดูภาพยนตร์ซึ่งโรงภาพยนตร์เป็นจุดที่ชั้นสองถล่มลงมา เหยื่อส่วนใหญ่ที่ดูภาพยนตร์จะเป็นเด็กเนื่องจากในเวลานั้นเป็นช่วงฉายภาพยนตร์ เชอร์ล็อก โนมป์ ประกอบกับเป็นวันแรกในการปิดภาคเรียน ระบบเตือนเพลิงไหม้ของห้างสรรพสินค้าถูกปิดโดยพนักงานรักษาความปลอดภัย โฆษกคณะกรรมการสืบสวนเหตุการณ์รัสเซียได้แถลงว่า ประตูหนีไฟของห้างสรรพสินค้าถูกปิดในขณะเกิดเหตุเพลิงไหม้
รองผู้ว่าราชการเมืองเคเมโรโว วลาดีมีร์ เชอแนล ตั้งข้อสันนิษฐานเบื้องต้นว่า คงมีเด็กคนหนึ่งพกไฟแช็กเข้ามาในห้องแทรมโพลีนเด็กทำให้เกิดการเสียดสีและระเบิด ซึ่งแทรมโพลีนวัสดุเป็นยางจึงทำให้เพลิงลุกเร็ว

**หลังเหตุการณ์**
มีผู้ส่งสารน์แสดงความเสียใจต่อเหตุเพลิงไหม้มากมาย ได้แก่ ประธานาธิบดีคาซัคสถาน นูร์ซุลตัน นาซาร์บายิฟ, ประธานาธิบดีมอลโดวา อีกอร์ โดด้อน, ประธานาธิบดีเซอร์เบีย อเล็กซานเดอร์ วูคิช, เจ้าผู้ครองรัฐคูเวต เชคเศาะบาห์ อัลอะห์มัด อัลญาบิร อัศเศาะบาห์, และสมเด็จพระสันตะปาปาฟรานซิส โฆษกประจำสำนักนายกรัฐมนตรีเยอรมนีได้นำคำพูดของนายกรัฐมนตรีเยอรมนี อังเกลา แมร์เคิล ที่กล่าวว่า "ตกใจ" กับภาพเหตุเพลิงไหม้ที่เกิดขึ้น โฆษกกระทรวงต่างประเทศจีน ฮุย เชนหยิง ได้กล่าวแสดงความเสียใจต่อผู้เสียชีวิตในเหตุเพลิงไหม้ ประธานาธิบดีเบลารุส อเล็กซานเดอร์ ลูคาเชนโค ได้กล่าวว่าเหตุการณ์นี้ควรเป็นโศกนาฎกรรม

**อ้างอิง**

**แหล่งข้อมูลอื่น**
 2018 Kemerovo fire
หมวดหมู่:ภัยพิบัติในประเทศรัสเซีย พ.ศ. 2561
หมวดหมู่:เหตุเพลิงไหม้ในปี พ.ศ. 2561
หมวดหมู่:อัคคีภัยในประเทศรัสเซีย
หมวดหมู่:เหตุเพลิงไหม้สิ่งก่อสร้าง
หมวดหมู่:เคเมโรโว
หมวดหมู่:นายพลชาวฝรั่งเศส

หมวดหมู่:เจ้าหน้าที่ทหารชาวฝรั่งเศส
ฝรั่งเศส
หมวดหมู่:กองทัพบกฝรั่งเศส
หมวดหมู่:ผู้นำการทหารชาวฝรั่งเศส
เคเมโรโว

เคเมโรโว (p=ˈkʲemʲɪrəvə) เป็นเมืองแห่งอุตสาหกรรมและเป็นเมืองศูนย์กลางของแคว้นเคเมโรโว ประเทศรัสเซีย ตั้งอยู่ที่จุดบรรจบของแม่น้ำอิสกิติมและแม่น้ำทอม บริเวณเหมืองถ่านหิน ในปี ค.ศ. 2010 มีประชากร 532,981 คน ค.ศ. 2002 มีประชากร 484,754 คนและใน ค.ศ. 1989 มีประชากร 520,263 คน

**ภูมิอากาศ**
เคเมโรโวมีลักษณะภูมิอากาศแบบชื้นภาคพื้นทวีป  (เคิปเปน Dfb) ซึ่งมีอุณหภูมิตั้งแต่ -17 °C ในเดือนมกราคม จนไปถึง C ในเดือนกรกฎาคม ปริมาณหยาดน้ำฟ้าค่อนข้างน้อย เพียงแค่ mm ต่อปี

**การขนส่ง**
จากเคเมโรโว สามารถเดินทางสู่ภาคตะวันตกของประเทศได้โดยสายย่อยของทางรถไฟสายทรานส์-ไซบีเรีย ซึ่งสามารถขึ้นรถไฟได้ที่สถานีรถไฟเคเมโรโว นอกจากนี้ยังสามารถเดินทางอากาศยานได้ที่ท่าอากาศยานนานาชาติเคเมโรโว ระบบขนส่งในตัวเมือง ได้แก่ รถโดยสารประจำทาง รถโดยสารไฟฟ้า และรถราง

**เมืองพี่น้องและเมืองฝาแฝด**
United States บิลลิง, รัฐมอนแทนา, สหรัฐ
*Hungary ช็อลโกตอร์ยาน, ฮังการี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  Webcam with the view of the Theater Square in Kemerovo-  Natural landscapes of the Kemerovo areafix-attempted=yes 
หมวดหมู่:เมืองในประเทศรัสเซีย
จังหวัดอีฟูเกา

จังหวัดอีฟูเกา (อีฟูเกา: Probinsia ti Ifugao; Lalawigan ng Ifugao) เป็นจังหวัดไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ เมืองหลักคือลากาเว มีอาณาเขตติดต่อกับจังหวัดเบงเก็ตทางทิศตะวันตก จังหวัดบูลูบุนดูคินทางทิศเหนือ จังหวัดอีซาเบลาทางทิศตะวันออก และจังหวัดนูเอวาวิซคายาทางทิศใต้
จังหวัดนี้เป็นที่ตั้งของนาขั้นบันไดฟิลิปปินคอร์ดิลเยราและนาขั้นบันไดบานาเว ซึ่งเป็นแหล่งท่องเที่ยวสำคัญของจังหวัด เชื่อกันว่านาขั้นบันไดเหล่านี้มีอายุประมาณ 2,000 ปี อย่างไรก็ตาม จากการวิจัยโดยใช้การหาอายุจากคาร์บอนกัมมันตรังสี นาขั้นบันไดมีอายุน้อยกว่านั้น ในปี ค.ศ. 1995 นาขั้นบันไดทั้งสองแห่งถูกประกาศให้เป็นแหล่งมรดกโลกของยูเนสโก ต่อมาในปี ค.ศ. 2008 และ 2015 เพลงฮัดฮัดแห่งอีฟูเกา และ พิธีปุนนัก ก็ถูกจัดให้เป็นมรดกทางวัฒนธรรมของยูเนสโกเช่นกัน

**ชื่อ**
อีฟูเกามาจากคำว่า i-pugo ("i" มาจาก/ผู้คน และ pugo เนินเขา) รวมกันจึงแปลว่า ผู้คนแห่งเนินเขา

**อ้างอิง**

**แหล่งข้อมูลอื่น**
 จังหวัดอีฟูเกา- 52303

อีฟูเกา
หมวดหมู่:รัฐและดินแดนที่ก่อตั้งในปี พ.ศ. 2509
วิกิพีเดีย:โครงการเมนเทอร์

right
ของที่ระลึกสำหรับเมนเทอร์และผู้ฝึกหัดที่ผ่านเกณฑ์
โครงการเมนเทอร์ มีจุดมุ่งหมายที่จะพัฒนาความสัมพันธ์ระหว่างผู้ใช้ กระตุ้นให้ผู้ใช้ใหม่มีความกล้าที่จะแก้ไข เพื่อเพิ่มจำนวน ผู้แก้ไขขาประจำ รวมถึงกระตุ้นให้เกิดการสร้างบทความใหม่และพัฒนาคุณภาพเนื้อหา เพื่อนำความรู้สู่ชุมชนและยกระดับวิกิพีเดียภาษาไทยสู่คุณภาพในระดับสากล

**แนวคิด**
โครงการเมนเทอร์ มีเป้าหมายเพื่อช่วยเหลือผู้ใช้ใหม่หรือผู้ใช้ที่ต้องการความช่วยเหลือ และทำให้ผู้ใช้ใหม่รู้สึกได้รับการต้อนรับและเป็นส่วนหนึ่งของชุมชนวิกิพีเดีย นอกจากนี้ยังมีเป้าหมายในส่งเสริมแนวปฏิบัติของวิกิพีเดียโดยลดการกัดผู้ใช้ใหม่

**เงื่อนไข**
ผู้ใช้สามารถเลือกเข้าร่วมในฐานะ เมนเทอร์ (ผู้ชี้แนะ) หรือ  ผู้ฝึกหัด โดยทั้งเมนเทอร์และผู้ฝึกหัดจำเป็นต้องประพฤติเยี่ยงอารยชน และมีความประพฤติไม่ผิดจากนโยบาย กฎระเบียบ หรือแนวปฏิบัติใด ๆ ที่กำหนดขึ้นไว้ในวิกิพีเดียภาษาไทย หากพบว่ากระทำผิดจะถูกตัดชื่อออกจากโครงการและหมดสิทธิ์รับของรางวัล

**วิธีการจับคู่ **
การจับคู่แต่ละครั้งจะคงระยะเวลา 3 เดือน โดยเมนเทอร์สามารถจับคู่กับผู้ฝึกหัดได้มากกว่าหนึ่งคน ส่วนผู้ฝึกหัดสามารถมีเมนเทอร์ได้คนเดียว

**สำหรับผู้ฝึกหัด**
# หากมีเมนเทอร์ที่ต้องการจะจับคู่ด้วยอยู่แล้ว สามารถเข้าไปที่หน้าพูดคุยของเมนเทอร์คนดังกล่าวเพื่อตกลงหมายเหตุ: กรณีต้องการเจาะจงไม่ต้องการเมนเทอร์คนใดคนหนึ่ง สามารถระบุว่า 'ขอยกเว้นผู้ใช้...' 
# เมื่อตกลงเสร็จแล้วจึงลงชื่อเข้าร่วมใน โปรแกรม Outreach

**สำหรับเมนเทอร์**
# ลงชื่อด้านล่างเพื่อแจ้งความประสงค์เป็นเมนเทอร์
# ตอบรับคำขอจับคู่ หรือ เข้าไปแนะนำตัวพร้อมเชิญชวนผู้ใช้ให้เข้าร่วมโครงการผ่านหน้าพูดคุยโดยตรง
# เพิ่มชื่อของทั้งเมนเทอร์และผู้ฝึกหัดลงในรายชื่อผู้เข้าร่วมที่จับคู่แล้วเมื่อพูดคุยและตกลงกันเสร็จ
# กรณีผู้ฝึกหัดต้องการสุ่มเมนเทอร์ ให้เมนเทอร์ติดต่อผู้ใช้ในวิกิพีเดีย:โครงการเมนเทอร์/ลงชื่อผู้ฝึกหัด แล้วลบชื่อออกหลังตกลงสำเร็จ

**ขั้นตอนการเข้าร่วม **

**ขั้นที่ 1**
ผู้ฝึกหัดเลือกเมนเทอร์ได้จากรายการด้านล่างนี้

**รายชื่อเมนเทอร์ปัจจุบัน**
คลิกแก้เพื่อเพิ่มชื่อ โดยใช้  พร้อมบอกเกี่ยวกับด้านที่สนใจ

**30px รายชื่อเมนเทอร์ปัจจุบัน**
ผู้ฝึกหัดที่รอการจับคู่

**ขั้นที่ 2**
เมื่อพูดคุยและตกลงกันเรียบร้อยแล้วสามารถเพิ่มชื่อของทั้งเมนเทอร์และผู้ฝึกหัดลงในรายชื่อผู้เข้าร่วมที่จับคู่แล้ว
 lightyellow คู่ที่อยู่ระหว่างดำเนินการ
 white คู่ที่ผ่านเกณฑ์การรับรางวัลแล้ว
 grey คู่ที่ไม่ผ่านเกณฑ์การรับรางวัล

**ขั้นที่ 3**
ผู้ลงชื่อเป็นผู้ฝึกหัดต้องลงชื่อเข้าร่วมใน โปรแกรม Outreach ร่วมด้วยเพื่อให้ง่ายต่อการติดตามความเคลื่อนไหว
ผู้ฝึกหัดจำเป็นต้องลงชื่อในโปรแกรม Outreach จึงจะมีสิทธิรับรางวัลข้างล่าง

**รางวัล**
32px  ทั้งเมนเทอร์และผู้ฝึกหัดจะได้รับของรางวัลจากมูลนิธิวิกิมีเดียพร้อมดาวเกียรติยศ หากผู้ฝึกหัดสามารถบรรลุหนึ่งในเกณฑ์ต่อไปนี้ ภายในเวลา 3 เดือนนับจากวันที่เริ่มจับคู่:
# สร้างบทความใหม่ครบ 10 บทความ (ไม่รวมที่โดนลบและต้องมีขนาดไม่น้อยกว่า 2,000 ไบต์ต่อบทความ)
# ทำการแก้ไขบนเนมสเปซหลักครบ 100 ครั้ง (ไม่โดนย้อนกลับ ไม่ใช่การแก้ไขเล็กน้อย และมีความย่อการแก้ไข)
# ทำการแก้ไขบนเนมสเปซหลักต่อเนื่องกันทุกวันนับตามเวลา UTC ครบ 30 วัน (ที่ไม่โดนย้อนกลับและไม่ใช่การแก้ไขเล็กน้อย)
เมนเทอร์หรือผู้ฝึกหัดสามารถลงชื่อในตารางด้านล่างเพื่อรอการตรวจสอบ โดยเมื่อผ่านการตรวจสอบแล้วจะได้รับการติดต่อเพื่อรับของรางวัล
ม